UNIVERZA V MARIBORU

FAKULTETA ZA ELEKTROTEHNIKO,

RAČUNALNIŠTVO IN INFORMATIKO

Jernej Ofič, Domen Perko, Gregor Sulcer, Matevž Semprimožnik

**POVZETEK PROJEKTA**

Projektna dokumentacija

TechBuild

Maribor, maj 2023

KAZALO

[1 POSLOVNA PRILOŽNOST 2](#_Toc136334464)

[2 CILJI IN RAZLOGI ZA PROJEKT 2](#_Toc136334465)

[3 CILJNI UPORABNIKI 3](#_Toc136334466)

[4 IZDELKI POJEKTA 3](#_Toc136334467)

[5 PRIČAKOVANA KAKOVOST PROJEKTNIH REZULTATOV 4](#_Toc136334468)

[6 IDENTIFICIRANA TVEGANJA ZA IZVAJANJE PROJEKTA 5](#_Toc136334469)

# **1 POSLOVNA PRILOŽNOST**

Med časom študija smo pri različnih predmetih razvijali celostne aplikacije in različne informacijske rešitve. Ponavadi smo delali agilno in se tako spoznali z različnimi orodji za delo kot so: Trello, Jira, Google Calendar, Slack, GitHub, Google Drive... Skozi proces študija smo opazili problem kompleksnosti vodenja za manjše skupine na tehnološkem področju. Za učinkovito in ustrezno vodenje je vedno znova potrebno vzpostaviti vrsto različnih platform in orodij. Prav tako je med delovnim procesom potrebno izbrana orodja ustrezno uporabljati in med njimi preklapljati. Ker na trgu vodenja in nadzora dela obstaja veliko ponudnikov, so takšne aplikacije ponavadi zelo kompleksne. Zato smo se v okviru Projekta odločili rešiti zgoraj definiran problem. Z aplikacijo Company-Hub lahko pomagamo pri hitrem in učinkovitem delu manjših skupin, ki so tehnično usmerjene.

# **2 CILJI IN RAZLOGI ZA PROJEKT**

Z aplikacijo Company-Hub poenstavimo vodenje projektov. Predstavlja enotno centralizirano platformo za dodeljevanje nalog, spremljanje in ustvarjanje dogodkov, deljenje znanja in informacij v podjetju ter integracije razvijalcem prijaznega spremljanja dela. V skladu s tem se aplikacija osredotoča na preprostost uporabe in prijazen uporabniški vmestnik.

Projekt končni stranki, tj. uporabnikom aplikacije omogoči, da:

1. Ustvarjanje in vodenje projektov. Aplikacija omogoča, da hitro in enostavno vnesemo podatke o projektu in povabijo zadolžene zaposlene. Prav tako imamo s tem pregled nad izvajanjem dela in stanji projektov.
2. Dinamično ustvarjanje table za vodenje opravil. Aplikacija omogoča, da se v namen vodenja projekta ustvari tabla za vodenje opravil, ki je popolnoma prilagodljiva in je lahko sestavljena odvisno od potreb projekta.
3. Dodajanje in spremljanje opravil. Aplikacija omogoča, da se na tablo projekta sprotno dodajajo opravila, ki imajo naziv, opis, prioriteto, zadolženo osebo in končni rok. Opravila se s vlečenjem po tabli prestavljajo v različne faze delovnega procesa.
4. Integracija GitHub-a in opravila. Aplikacija omogoča, da uporabiki s kreiranjem opravila dinamično kreirajo novo vejo na projektu. Ko se delo na veji ponovno združi v glavno vejo se opravilo premakne v končno fazo na tabli. To pripomore k boljši razvojni izkušnji in poenostavi način dela s tablo.
5. Koledar z dogodki. Aplikacija omogoča, da uporabniki dodajajo dogodke, ki imajo naziv, opis, čas trajanja in sodelujoče osebe. V koledar se lahko samodejno dodajo tudi roki opravil. Koledar omogoča preprosto urejanje s vlečenje in premikanjem.
6. Interna baza znanja in dokumentov. Aplikacija omogoča, da ustvarjamo nove ali naložimo že obstoječe dokumente v različnih formatih (txt., md., docx.). To predstavlja skupno mesto za deljenje in hranjenje pomembnih dokumentov in informacij v katerem lahko iščemo.
7. Integraija AI v bazi znanja in dokumentov. Aplikacija omogoča, da s pomočjo AI iščemo in postavljamo vprašanja. Odgovori so ustvarjeni s pomočjo konteksta, ki ga imamo v bazi znanja. To omogoča hitro in učinkovito iskanje in pripomore k izboljšanem delovnem procesu.

# **3 CILJNI UPORABNIKI**

Persona 1: Jure, ustanovitelj IT startupa

User Story:

Kot Jure želim imeti centraliziran, enostaven in pregleden sistem za vodenje projektov in opravil v mojem podjetju. Želim ustvariti projekte, dodati opravila in dodeliti člane moje ekipe posameznim opravilom. Prav tako bi želel imeti bazo znanj, kjer lahko zaposleni hitro iščejo po naših dokumentih s pomočjo umetne inteligence. Za načrtovanje sestankov in pregled rokov opravil bi rad imel enostaven koledar.

Persona 2: Ana, projektna vodja v majhnem IT podjetju

User Story:

Kot Ana želim imeti pregled nad vsemi projekti, ki jih vodim, in enostaven način za upravljanje z opravili. Želim ustvariti agilne table za vsak projekt, kjer lahko vizualno sledim napredku in preuredim opravila, ko se prioritete spremenijo. Prav tako bi rada imela možnost, da naše dokumente podjetja naložim v bazo znanj, kjer bodo lahko ostali zaposleni iskali po teh dokumentih.

Persona 3: Marko, razvijalec v manjšem IT podjetju

User Story:

Kot Marko želim imeti enostaven način za sledenje mojim opravilom, ki jih moram opraviti. Želim, da lahko enostavno preklapljam med opravili in spremljam roke za zaključitev opravila. Prav tako bi rad imel dostop do baze znanja, kjer lahko iščem rešitve za težave, s katerimi se srečujem pri razvoju. Moja prioriteta je učinkovitost in hitro iskanje informacij, zato bi rad imel podporo umetne inteligence pri iskanju internih problemov. V tej aplikaciji bi imeli tudi koledar za sledenje sestankom in rokom opravil.

# **4 IZDELKI POJEKTA**

1. Tehnične odločitve aplikacije – dokument, ki opisuje vse tehnične odločitve potrebne za izvedbo projekta.
2. ER model – dokument, ki predstavlja entitete in njihove povezave v aplikaciji.
3. Diagram primerov uporabe – dokument, ki prikazuje kako se uporabniki(akterji) vključujejo v sistem in kako med seboj komunicirajo. Predstavljene so funkcionalnosti sistema iz perspektive uporabnikov.
4. Definicija arhitekture – dokument, ki predstavi in opisuje arhitekturne izbire aplikacije.
5. Uporabniški priročnik – dokument, ki vsebuje informacije in navodila za uporabo aplikacije. Zagotavlja podrobna navodila, nasvete in informacije učinkovite uporabe.

# **5 PRIČAKOVANA KAKOVOST PROJEKTNIH REZULTATOV**

Za izvedbo projekta se pričakuje, da bo aplikacija Company-Hub zadovoljila vse potrebe in zahteve, ter da bo kakovost izdelka ustrezala vnaprej določenim standardom, ki so definirani v viziji projekta.

Pričakovana kakovost projektnih rezultatov vključuje naslednje dejavnike:

* Delovanje aplikacije brez napak in odzivnost aplikacije
* Uporabniška izkušnja in enostavnost uporabe aplikacije
* Zaščita podatkov in varnost aplikacije
* Zanesljivost in stabilnost aplikacije
* Učinkovitost in optimalno delovanje aplikacije
* Dostopnost in prilagodljivost aplikacije
* Ustreznost in popolnost dokumentacije aplikacije

# **6 IDENTIFICIRANA TVEGANJA ZA IZVAJANJE PROJEKTA**

1. Zamuda pri razvoju aplikacije: pri razvoju aplikacije Company-Hub se lahko pojavijo težave pri programiranju, ki lahko vodijo do zamud pri dostavi aplikacije.
2. Neuspeh pri testiranju: aplikacija Company-Hub mora biti ustrezno testirana, da se zagotovi njena funkcionalnost in ustreznost za uporabo. Če testiranje ne uspe, bi lahko to povzročilo zamude pri dostavi.
3. Slaba kakovost aplikacije: če aplikacija Company-Hub ne izpolnjuje pričakovane kakovosti, bi lahko to privedlo do nezadovoljstva uporabnikov in posledično do slabe uporabe aplikacije.
4. Pomanjkanje virov: pomanjkanje virov, kot so čas in denar bi lahko privedlo do zamud pri izdaji aplikacije in celotnega projekta.